《堕泪碑》
宋代·林希逸

叔子今何在，风流缓带时。伤心因睹物，堕泪遂名碑。

剥落银钩古，凄凉玉箸□。生前驱万马，身后立双螭。

人物襄阳记，莓苔太白诗。羊公岂无德，戎衍却堪悲。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。